Title: Tabuľka zhody 84_525
Author: Pavol Ňuňuk
Last saved by: sulik
Company: ÚNMS SR

| Smernica Rady z 19. februára 1973 o harmonizácii právnych predpisov členských štátov týkajúcich sa elektrického zariadenia určeného pre používanie v rámci určitých limitov napätia (73/23/EHS) v znení 93/68/EHS | | | | Návrh nariadenia vlády Slovenskej republiky č. .../2004 Z. z. ktorým sa ustanovujú podrobnosti o technických požiadavkách a postupoch posudzovania zhody pre elektrické zariadenia, ktoré sa používajú v určitom rozsahu napätia | | |
1 | 2 | 3 | 4 | 5 | 6 | 7 | 8 | 9
Článok | | Spôsob transpozície | | Člá-nok | Text | Zhoda | Administratívna infra. | Poznám-ka

1

Na účely tejto smernice je „elektrické zariadenie“ akékoľvek zariadenie určené na použitie s napätím medzi 50 a 1000 V pre striedavý prúd a medzi 75 a 1500 V pre jednosmerný prúd, ktoré nie je zariadením a javom uvedenými v prílohe II.

N

§ 1

(1) Elektrickým zariadením je výrobok určený na použitie v rozsahu menovitých napätí od 50 V do 1 000 V striedavého prúdu a v rozsahu menovitých napätí od 75 V do 1 500 V jednosmerného prúdu. Elektrické zariadenie patrí do skupiny určených výrobkov podľa § 9 ods. 1 zákona.
(3) Elektrickým zariadením podľa odseku 1 nie sú elektrické zariadenia uvedené v prílohe č. 2.

Ú

2

1.	Členské štáty prijmú všetky vhodné opatrenia aby zabezpečili, že elektrické zariadenie sa môže umiestniť na trhu len vtedy, ak potom čo bolo skonštruované v súlade so správnou inžinierskou praxou v bezpečnostných otázkach platnou v spoločenstve, neohrozuje pri inštalácii, údržbe a používaní v oblastiach, pre ktoré bolo vyrobené, bezpečnosť osôb, domácich zvierat alebo majetku.
2.	Základné prvky bezpečnosti sú uvedené v odseku 1 prílohy I.

N

§ 2

§ 1

Elektrické zariadenie sa považuje za bezpečné, ak je z hľadiska bezpečnosti výrobkov skonštruované a vyrobené v súlade so správnou technickou praxou platnou v Slovenskej republike alebo v členskom štáte Európskych spoločenstiev (ďalej len „členský štát“) tak, aby pri správnej inštalácii, údržbe a používaní na účel, pre ktorý je navrhnuté a vyrobené, nedošlo k ohrozeniu zdravia alebo bezpečnosti ľudí, domácich zvierat alebo majetku.
(2) Všeobecné zásady bezpečnosti pre elektrické zariadenie na použitie v ustanovenom rozsahu napätí sú uvedené v prílohe č. 1 bod 1.

Ú

3 | Členské štáty prijmú všetky vhodné opatrenia aby zabezpečili, že ak je elektrické zariadenie takej povahy, že vyhovuje ustanoveniam článku 2, pri splnení podmienok článkov 5, 6, 7 a 8, nebude bránené jeho voľnému pohybu v rámci spoločenstva z dôvodov bezpečnosti. | N | | § 3 | Ak elektrické zariadenie spĺňa požiadavky podľa § 2 a súčasne spĺňa podmienky § 5 až § 8, nesmie byť bránené jeho slobodnému pohybu z dôvodov bezpečnosti. | Ú | |
4 | V súvislosti s elektrickým zariadením členské štáty zabezpečia, aby organizácie dodávajúce elektrinu do rozvodnej siete alebo užívateľom elektrických zariadení, neukladali prísnejšie bezpečnostné požiadavky než tie, ktoré sú uvedené v článku 2. | N | | § 4 | V súvislosti s elektrickým zariadením nesmú dodávatelia elektrickej energie do rozvodnej siete alebo užívateľom elektrických zariadení, ukladať prísnejšie bezpečnostné požiadavky ako sú požiadavky uvedené v § 2. | Ú | |

5

Členské štáty prijmú všetky vhodné opatrenia aby zabezpečili, že elektrické zariadenie, ktoré spĺňa bezpečnostné požiadavky harmonizovaných noriem, budú kompetentné administratívne úrady pre účely umiestnenia na trhu a voľný pohyb ako je uvedené v článkoch 2 a 3, považovať za zariadenie spĺňajúce ustanovenia článku 2.
Za harmonizované sa budú považovať normy, ktoré boli vypracované na základe spoločnej dohody medzi inštitúciami určenými zo strany členských štátov, v súlade s postupom uvedeným v článku 11, a publikované podľa národných postupov. Normy sa novelizujú na základe technického pokroku a vývoja správnej inžinierskej praxe v bezpečnostných otázkach.
Na informačné účely bude zoznam harmonizovaných noriem a odkazy na tieto normy, uverejnený v Úradnom vestníku Európskych spoločenstiev.
.

N

§ 5

(1) Elektrické zariadenie, ktoré spĺňa bezpečnostné požiadavky uvedené v harmonizovaných normách, považujú orgány dohľadu za zariadenie spĺňajúce § 2.
(2) Harmonizované sú slovenské technické normy, ktoré sú vypracované na základe spoločnej dohody medzi inštitúciami určenými na tvorbu, schvaľovanie a vydávanie technických noriem a publikované vo Vestníku Úradu pre normalizáciu, metrológiu a skúšobníctvo Slovenskej republiky (ďalej len „vestník“). Normy sa novelizujú na základe technického pokroku a vývoja správnej technickej praxe v bezpečnostných otázkach.

Ú

6

1.	Keď harmonizované normy, ako sú definované v článku 5, neboli ešte vypracované a uverejnené, prijmú členské štáty všetky vhodné opatrenia aby zabezpečili, že pre účely umiestnenia na trhu a voľný pohyb ako je uvedené v článkoch 2 a 3, majú ich kompetentné administratívne úrady považovať elektrické zariadenia spĺňajúce bezpečnostné ustanovenia Medzinárodnej komisie pre pravidlá schvaľovania elektrického zariadenia (CEE), alebo Medzinárodnej elektrotechnickej komisie (IEC), pre ktoré sa použil publikačný postup stanovený v odsekoch 2 a 3, tiež za zariadenia spĺňajúce ustanovenia článku 2,.
2.	Bezpečnostné opatrenia uvedené v odseku 1, oznámi komisia členským štátom v dobe keď táto smernica nadobudne účinnosť a potom v dobe ich publikácie. Komisia, po konzultácii s členskými štátmi, stanoví opatrenia a najmä varianty, ktoré odporúča na uverejnenie.
3.	Členské štáty informujú komisiu v priebehu troch mesiacov o námietkach, ktoré môžu mať voči takto oznámeným opatreniam, s uvedením bezpečnostných dôvodov pre ktoré nemôžu byť takéto opatrenia uznané.
Pre informačné účely budú také bezpečnostné opatrenia proti ktorým neboli vznesené žiadne námietky, uverejnené v Úradnom vestníku Európskych spoločenstiev.

N

§ 6

(1) Ak harmonizované normy podľa § 5, nie sú ešte vypracované a uverejnené, považujú orgány dohľadu pre účely uvedenia elektrického zariadenia na trh alebo do prevádzky podľa § 2 a § 3 to elektrické zariadenie, ktoré spĺňa bezpečnostné opatrenia, ktorých splnenie považujú za bezpečné Medzinárodná komisia pre pravidlá schvaľovania elektrického zariadenia alebo Medzinárodná elektrotechnická komisia, ak boli splnené podmienky ich oznámenia podľa odseku 2.
(2) Úrad pre normalizáciu, metrológiu a skúšobníctvo Slovenskej republiky (ďalej len „úrad“) informuje o námietkach komisiu Európskych spoločenstiev (ďalej len „komisia“) do troch mesiacov od oznámenia bezpečnostných opatrení podľa odseku 1, s uvedením bezpečnostných dôvodov, pre ktoré nemôžu byť takéto bezpečnostné opatrenia uznané.

Ú

7 | Keď harmonizované normy v zmysle článku 5 alebo bezpečnostné opatrenia v súlade s článkom 6 ešte neexistujú, členské štáty prijmú všetky vhodné opatrenia aby zabezpečili, že pre účely umiestnenia na trhu alebo voľného pohybu ako je uvedené v článkoch 2 a 3, majú kompetentné administratívne úrady považovať elektrické zariadenia vyrábané v súlade s bezpečnostnými opatreniami noriem platných v členskom štáte výroby, tiež za zariadenia spĺňajúce ustanovenia článku 2, ak tento členský štát zabezpečí bezpečnostnú úroveň ekvivalentnú tej, ktorú ostatné členské štáty vyžadujú na svojom území. | N | | § 7 | Ak harmonizované normy podľa § 5 alebo bezpečnostné opatrenia podľa § 6 ešte nie sú vypracované a uverejnené, považuje sa elektrické zariadenie za spĺňajúce ustanovenia § 2 na účely jeho uvedenia na trh alebo do prevádzky, ak je vyrobené v súlade s bezpečnostnými požiadavkami noriem platných v členskom štáte výroby a ak tento členský štát zabezpečí bezpečnostnú úroveň zodpovedajúcu tej, ktorú ostatné členské štáty vyžadujú na svojom území. | Ú | |

8

1.	Skôr ako sa elektrické zariadenie umiestni na trh, ako je uvedené v článku 1, musí mať pripevnené označenie CE, ako je ustanovené v článku 10, potvrdzujúce jeho súlad s ustanoveniami tejto smernice, ako aj s postupom hodnotenia súladu popísaným v prílohe IV.
2.	Na vyzvanie môže výrobca alebo importér poskytnúť  vyhlásenie o zhode elektrického zariadenia s ustanoveniami článku 2 vypracované inštitúciou, ktorá je určená v súlade s postupom uvedeným v článku 11.

3. (a)  Ak dané elektrické zariadenia podliehajú iným smerniciam pokrývajúcim iné aspekty a ktoré tiež ustanovujú pripevňovanie označenia CE, musia tieto smernice uvádzať predpoklad, že dané nádoby sú v súlade s ustanoveniami týchto iných smerníc.

     (b)	  Ak však v prechodnom období má výrobca možnosť vybrať si, ktoré opatrenia bude uplatňovať, potom musí v označení CE uviesť prispôsobenie iba tej smernici, ktorú uplatnil. V takomto prípade sa v sprievodných dokladoch, správach alebo inštrukciách k elektrickému zariadeniu požadovaných smernicami musí uviesť podrobný súpis aplikovaných smerníc tak ako boli publikované v Úradnom vestníku Európskych spoločenstiev (the Official Journal of the European Communities).

N

§ 8

(1) Pred uvedením na trh, musí mať elektrické zariadenie označenie CE podľa § 10 a podľa prílohy č. 3, ktoré potvrdzuje jeho zhodu s ustanoveniami tohto nariadenia, ako aj dodržanie postupov posudzovania zhody opísaných v prílohe č. 4.
(2) Výrobca alebo dovozca môže predložiť protokol o zhode elektrického zariadenia podľa § 2 vypracovaný notifikovanou osobou.
(3) Ak elektrické zariadenie podlieha aj inému všeobecne záväznému právnemu predpisu, ktorý ustanovuje umiestnenie označenia CE, musí označenie vyjadrovať predpoklad, že elektrické zariadenie je v súlade aj s týmito ustanoveniami iného všeobecne záväzného právneho predpisu.
(4) Ak však v prechodnom období má výrobca možnosť vybrať si, ktoré opatrenia bude uplatňovať, potom musí v ES vyhlásení o zhode uviesť iba ten všeobecne záväzný právny predpis, ktorý uplatnil. V takomto prípade sa v sprievodných dokladoch, správach alebo inštrukciách k elektrickému zariadeniu požadovaných všeobecne záväzným právnym predpisom musí uviesť podrobný súpis použitých všeobecne záväzných právnych predpisov tak ako boli publikované v Zbierke zákonov.

Ú

9

1.	Ak z bezpečnostných dôvodov zakáže členský štát umiestniť na trh akékoľvek elektrické zariadenia, alebo bráni jeho voľnému pohybu, informuje o tom ihneď ostatné príslušné členské štáty a komisiu, spolu s dôvodmi pre takéto rozhodnutie, a uvedie najmä:
- či sa dá táto nezhoda s článkom 2 sa prisúdiť nedostatkom v harmonizovaných normách uvedených v článku 5, opatreniam uvedeným v článku 6 alebo normám uvedeným v článku 7;
-	či sa dá táto nezhoda sa prisúdiť chybnej aplikácii takých noriem alebo ich uverejnení alebo nesplneniu podmienok správnej inžinierskej praxe ako je uvedené v článku 2. 
2.	Ak iné členské štáty vznesú námietky proti rozhodnutiu uvedenému v odseku 1, komisia vykoná ihneď konzultácie s príslušnými členskými štátmi.
3.	Ak nebola dosiahnutá dohoda v priebehu troch mesiacoch od dátumu notifikácie ako je stanovené v odseku 1, komisia si vyžiada stanovisko jednej z inštitúcií notifikovaných v súlade s postupom určeným v článku 11, ktorá je registrovaná mimo územia príslušných členských štátov a ktorá nebola zahrnutá v postupe uvedenom v článku 8. Stanovisko uvedie rozsah v akom nie sú splnené ustanovenia článku 2.
4.	Komisia oznámi stanovisko tejto inštitúcie všetkým členským štátom, ktoré môžu v priebehu jedného mesiaca dať komisii na vedomie svoje pripomienky. Komisia v rovnakej dobe registruje všetky pripomienky strán, ktorých sa týka vyššie uvedené stanovisko.
5.	Po zaregistrovaní týchto pripomienok formuluje komisia príslušné odporúčania alebo stanoviská.

N

n.a.

n.a.

n.a.

n.a.

§ 9

Ak sa z bezpečnostných dôvodov zakáže uviesť na trh elektrické zariadenie alebo sa bráni jeho voľnému pohybu, úrad o tom informuje bezodkladne ostatné členské štáty a komisiu a uvedie najmä či dôvod nezhody 
a) s § 2 je v nedostatkoch v harmonizovaných normách uvedených v § 5, v bezpečnostných opatreniach uvedených v § 6 alebo v normách uvedených v § 7,
b) je v chybnej aplikácii takých noriem alebo ich oznámení alebo v nesplnení podmienok správnej technickej praxe ako sú uvedené v § 2.

Ú

10

1.	Označenie CE o súlade, ako je uvedené v prílohe III, musí pripevniť výrobca alebo jeho splnomocnený zástupca ustanovený v rámci spoločenstva na elektrické zariadenie alebo na obal, letáčik s návodom na obsluhu alebo záručný list tak, aby bolo viditeľné, ľahko čitateľné a neodstrániteľné.
2.	Pripevnenie označení na elektrické zariadenie, ktoré pravdepodobne oklamú tretie strany  pokiaľ ide o význam a formu označenia CE  sú zakázané. Elektrické zariadenie, obal, letáčik s návodom na obsluhu alebo záručný list sa však môže opatriť akýmkoľvek iným označením za predpokladu, že sa tým nezníži viditeľnosť a čitateľnosť označenia CE.

3. bez toho, aby bol dotknutý článok 9:

(a) ak členský štát zistí, že označenie CE nebolo náležite pripevnené, výrobca alebo jeho splnomocnený zástupca ustanovený v rámci trhu spoločenstva je povinný zariadiť, aby elektrické zariadenie zodpovedalo ustanoveniam týkajúcim sa označenia CE a napravil ich porušenie za podmienok, aké uloží tento členský štát;

(b) ak takýto nesúlad pokračuje, členský štát musí urobiť všetky zodpovedajúce opatrenia, aby obmedzil alebo zabránil umiestneniu takýchto elektrických zariadení, alebo aby zabezpečil ich stiahnutie z trhu v súlade s postupmi stanovenými v článku 9.

N

§ 10

(1) Výrobca alebo jeho splnomocnenec so sídlom v členskom štáte (ďalej len „splnomocnenec“) musí umiestniť označenie CE podľa prílohy č. 3 na elektrické zariadenie, na obal, na návod, na obsluhu alebo záručný list tak, aby bolo viditeľné, ľahko čitateľné a neodstrániteľné.
(2) Umiestnenie klamlivého označenia na elektrické zariadenie, pokiaľ ide o význam a formu označenia CE sa zakazuje. Elektrické zariadenie, obal, návod na obsluhu alebo záručný list sa však môže označiť akýmkoľvek iným označením za predpokladu, že sa tým nezníži viditeľnosť a čitateľnosť označenia CE.
(3) Bez toho, aby bol dotknutý § 9
a) ak orgán dohľadu zistí, že označenie CE je neoprávnene použité, výrobca alebo jeho splnomocnenec je povinný zabezpečiť, aby elektrické zariadenie zodpovedalo ustanoveniam týkajúcim sa označenia CE a napravil ich porušenie,
b) ak neoprávnene použitie označenia CE pokračuje, orgán dohľadu musí prijať všetky zodpovedajúce opatrenia, aby obmedzil alebo zabránil umiestneniu takýchto elektrických zariadení na trh, alebo aby zabezpečil ich stiahnutie z trhu podľa § 9.

Ú

11

Každý členský štát oznámi ostatným členským štátom a komisii nasledovné:
-	inštitúcie uvedené v článku 5;
-	
-	inštitúcie, ktoré môžu vypracovať protokol v súlade s ustanoveniami článku 8, alebo poskytnúť stanovisko v súlade s ustanoveniami článku 9;
-	miesto uverejnia uvedeného v článku 5 (2).
Akékoľvek doplnky k vyššie uvedenému, oznámi každý členský štát ostatným členským štátom a komisii.

N

§ 11

(1)	Úrad oznámi ostatným členským štátom a komisii
b)	inštitúcie uvedené v § 5,
c)	notifikované osoby, ktoré môžu vypracovať protokol podľa § 8, alebo poskytnúť dôvody nezhody podľa § 9,
d)	spôsob publikovania uvedený v § 5 ods. 2.
(2) Úrad oznámi ostatným členským štátom a komisii všetky zmeny údajov uvedených v odseku 1.

Ú

12

Táto smernica neplatí pre elektrické zariadenia určené na export do tretích štátov.

N

§ 12

(1) Toto nariadenie sa nevzťahuje na elektrické zariadenia určené na vývoz do tretích krajín.
(2) Týmto nariadením sa preberajú právne akty Európskych spoločenstiev a Európskej únie uvedené v prílohe č. 5.

Ú

| | | | § 13 | Týmto nariadením sa zrušuje nariadenie vlády Slovenskej republiky č. 392/1999 Z. z., ktorým sa ustanovujú podrobnosti o technických požiadavkách a postupoch posudzovania zhody pre elektrické zariadenia, ktoré sa používajú v určitom rozsahu napätia v znení nariadenia vlády Slovenskej republiky č. 149/2002 Z. z. a nariadenia vlády č. 303/2002 Z. z. | | |

13

1.	Členské štáty uvedú do platnosti zákony, iné predpisy a administratívne opatrenia potrebné na dosiahnutie súladu s touto smernicou v priebehu osemnástich mesiacov po jej oznámení a okamžite o tom budú informovať komisiu.
Avšak v prípade Dánska sa časová hranica predĺži na päť rokov.
2.	Členské štáty oznámia komisii znenie základných ustanovení vnútroštátneho práva, ktoré prijmú v oblasti upravenej touto smernicou.

N

§ 14

Toto nariadenie vlády nadobúda účinnosť 15. mája 2004.
.

Ú

14 | Táto smernica je adresovaná členským štátom. | N | | | | Ú | |
Príloha I | HLAVNÉ PRVKY BEZPEČNOSTI PRE ELEKTRICKÉ ZARIADENIE URČENÉ NA POUŽÍVANIE V RÁMCI URČITÝCH NAPÄŤOVÝCH LIMITOV | N | | Príloha č. 1 | Podrobnosti o technických požiadavkách a prvkoch zásad bezpečnosti pre elektrické zariadenie určené na použitie v ustanovenom rozsahu napätia | Ú | |
1 | Všeobecné podmienky | N | | 1 | Všeobecné podmienky | Ú | |

a)	Základné charakteristiky, uznanie a dodržiavanie ktorých zabezpečuje, že sa elektrické zariadenie bude používať  na účely pre ktoré bolo vyrobené, majú byť vyznačené na  zariadení alebo ak toto nie je možné, v priloženej správe.
b)	Výrobcovia, obchodný názov alebo obchodná značka majú byť zreteľne vytlačené na elektrickom zariadení alebo kde to nie je možné na obale.
c)	Elektrické zariadenie spolu s jeho komponentmi má byť vyrobené tak, aby sa zaručilo jeho bezpečné a vhodné namontovanie alebo pripojenie.
d)  Elektrické zariadenie má byť konštruované a vyrobené tak, aby sa zabezpečila ochrana proti nebezpečenstvám uvedeným v bodoch 2 a 3 tejto prílohy za predpokladu, že je zariadenie používané  na účely pre ktoré bolo vyrobené a že je adekvátne udržiavané.

N

a)	Technické požiadavky a údaje, ktoré treba poznať a splniť, aby sa elektrické zariadenie mohlo používať bezpečne a na účel, na ktorý sa vyrobilo, sa vyznačia na tomto zariadení, a ak to nie je možné, v sprievodnej dokumentácii.
b)	Na elektrickom zariadení, alebo ak to nie je možné, tak na obale sa zreteľne vytlačí obchodné meno výrobcu, názov obchodnej spoločnosti alebo ochranná známka.
c)	Elektrické zariadenie a jeho súčasti sa vyrábajú takým spôsobom, aby sa zaistila jeho bezpečná a správna montáž a pripojenie.
d)	Elektrické zariadenie sa navrhuje a vyrába tak, aby sa za predpokladu, že sa používa na účely, na ktoré bolo vyrobené a je primerane udržiavané, zabezpečila ochrana pred nebezpečenstvom uvedeným v bodoch 2 a 3.

Ú

2 | Ochrana proti nebezpečenstvám vznikajúcim z elektrického zariadenia | N | | 2 | Ochrana proti nebezpečenstvu, ktoré môže spôsobiť elektrické zariadenie | Ú | |

V súlade s bodom 1 by mali byť predpísané opatrenia, aby sa zabezpečilo:
a)	že osoby a domáce zvieratá budú primerane chránené proti nebezpečenstvu fyzického zranenia alebo iného poškodenia, ktoré by mohli byť spôsobené priamym alebo nepriamym stykom s elektrinou;
b)	že sa nevytvárajú teploty, elektrické oblúky alebo žiarenie, ktoré by mohli predstavovať nebezpečenstvo;
c)	že osoby, domáce zvieratá a majetok sú primerane chránené proti neelektrickým nebezpečenstvám spôsobenému elektrickým zariadením odhaleným na základe skúseností;
d)	že izolácia bude zodpovedať predvídateľným podmienkam.

N

V súlade s bodom 1 sú predpísané také opatrenia technickej povahy, aby sa zabezpečilo, že
a) ľudia a domáce zvieratá sú primerane ochránení proti nebezpečenstvu zranenia alebo pred iným poškodením z možného dotyku so živými časťami alebo s neživými časťami elektrického zariadenia,
b) nevzniknú nebezpečné teploty, elektrické oblúky alebo žiarenie, ktoré by mohli predstavovať nebezpečenstvo,
c) ľudia, domáce zvieratá a majetok sú primerane ochránené pred nebezpečenstvom neelektrickej povahy, ktoré na základe skúseností môže dané zariadenie vytvárať,
d)  izolácia musí byť vhodná na predvídateľné stavy.

Ú

3 | Ochrana proti nebezpečenstvám, ktoré môžu byť spôsobené vonkajšími vplyvmi na elektrické zariadenie | N | | 3 | Ochrana pred nebezpečenstvom, ktoré môže vzniknúť pôsobením vonkajších vplyvov na elektrické zariadenie | Ú | |

V súlade s bodom 1. by mali byť stanovené technické opatrenia aby sa zabezpečilo:
a)	že elektrické zariadenie spĺňa očakávané mechanické požiadavky tak, že osoby, domáce zvieratá a majetok nie sú ohrozené;
b)	že elektrické zariadenie má byť odolné voči nemechanickým vplyvom v očakávaných podmienkach prostredia tak, že osoby, domáce zvieratá a majetok nie sú ohrozené;
c)	že elektrické zariadenie neohrozuje osoby, domáce zvieratá a majetok v predvídateľných podmienkach preťaženia.

N

V súlade s bodom 1 sú predpísané také technické opatrenia, aby sa zabezpečilo, že
a)   elektrické zariadenie je mechanicky také odolné, že za predpokladaných podmienok použitia nedôjde k ohrozeniu zdravia alebo bezpečnosti ľudí, domácich zvierat alebo majetku,
b)   elektrické zariadenie je za predpokladaných podmienok okolitého prostredia odolné proti pôsobeniu iných než mechanických vplyvov do takej miery, že nedôjde k ohrozeniu zdravia alebo bezpečnosti ľudí, domácich zvierat alebo majetku,
c)   elektrické zariadenie neohrozí zdravie alebo bezpečnosť ľudí, domácich zvierat ani majetku pri predvídateľnom stave preťaženia.

Ú

Príloha II | ZARIADENIA A JAVY MIMO ROZSAHU PLATNOSTI TEJTO SMERNICE | N | | Príloha č. 2 | Zoznam elektrických zariadení a javov, ktoré nie sú určenými výrobkami | Ú | |
| | N | | | | Ú | |

Elektrické zariadenia pre používanie vo výbušnom ovzduší
Elektrické zariadenia pre rádiológiu a medicínske účely
Elektrické časti pre osobné a nákladné výťahy
Elektrometre
Zásuvkové vývody a zástrčky pre domáce použitie
Ochrana elektrických ovládačov
Rádioelektrické rušenie
Špecializované elektrické zariadenia určené pre lode, lietadlá alebo železnice, ktoré spĺňajú bezpečnostné požiadavky stanovené medzinárodnými inštitúciami, v ktorých členský štát má účasť.
.

N

1. Elektrické zariadenia určené na použitie vo výbušnom prostredí
2. Elektrické zariadenia určené na rádiológiu a na lekárske účely
3. Elektrické komponenty nákladných a osobných výťahov
4. Elektromery
5. Elektrické zásuvky a vidlice pre domácnosť
6. Zariadenia na napájanie elektrických ohradníkov
7. Rádiové a elektrické rušenie
8.  Špeciálne elektrické zariadenie určené na použitie v lodiach, lietadlách a na železniciach, ktoré spĺňa bezpečnostné požiadavky ustanovené medzinárodnými orgánmi, na ktorých činnosti sa Slovenská republika a členské štáty Európskych spoločenstiev alebo Slovenská republika, alebo členské štáty Európskych spoločenstiev podieľajú.

Ú

Príloha III | Označenie CE O SÚLADE A EC POTVRDENIE O SÚLADE | N | | Príloha č. 3 | Označenie CE a ES vyhlásenie o zhode | Ú | |

A. CE označenie o súlade
CE označenie o súlade musí pozostávať z iniciálok „CE“, ktoré majú nasledujúcu formu: (obr. CE)
•	Ak sa označenie CE zmenší alebo zväčší, musia sa rešpektovať proporcie dané vo vyššie uvedenom náčrte.
•	Rôzne komponenty označenia CE musia mať v podstate rovnaký vertikálny rozmer, ktorý nemá byť menej ako 5 mm.
B. EC potvrdenie o súlade
EC potvrdenie o súlade musí obsahovať nasledujúce prvky:
názov a adresu výrobcu alebo jeho splnomocneného zástupcu ustanoveného v rámci spoločenstva,

•	popis elektrického zariadenia,

•	odkaz na harmonizované normy,
•	pokiaľ je to vhodné, odkazy na špecifikácie súlad, s ktorými sa deklaruje,
•	identifikáciu signatára oprávneného uzatvárať dohody v mene výrobcu, alebo jeho splnomocneného zástupcu ustanoveného v rámci spoločenstva,
•	posledné dvojčíslo označujúce rok, v ktorom bolo pripevnené označenie CE.

N

A. CE označenie
Označenie CE musí pozostávať z písmen „CE“.
Označenie CE je vyobrazené v prílohe zákona.
Ak sa označenie CE zmenší alebo zväčší, vzájomné proporcie sa musia dodržať.
Rôzne časti označenia CE musia mať rovnaký zvislý rozmer, ktorý nesmie byť menší ako 5 mm.

B. ES vyhlásenie o zhode

ES vyhlásenie o zhode musí obsahovať nasledujúce prvky:
1.	názov a adresu výrobcu alebo jeho splnomocnenca ustanoveného v rámci spoločenstva,
2.	opis elektrického zariadenia,
3.	odkaz na harmonizované normy,
4.	ak je to vhodné, odkazy na špecifikácie súlad, s ktorými sa deklaruje,
5.	identifikáciu osoby oprávnenej uzatvárať dohody v mene výrobcu, alebo jeho splnomocnenca ustanoveného v rámci spoločenstva,
6.	posledné dvojčíslo označujúce rok, v ktorom bolo pripevnené označenie CE.

Ú

Príloha IV | VNÚTORNÁ VÝROBNÁ KONTROLA | N | | Príloha č. 4 | Vnútorná kontrola výroby | Ú | |

1. 	Vnútorná výrobná kontrola je postup, ktorým výrobca alebo jeho splnomocnený zástupca ustanovený v rámci spoločenstva, ktorý  plní povinnosti ustanovené v bode 2, zabezpečuje a deklaruje, že elektrické zariadenie vyhovuje požiadavkám tejto smernice, ktoré sa naň vzťahujú. Výrobca alebo jeho splnomocnený zástupca ustanovený v rámci spoločenstva musí pripevniť označenie CE na každý výrobok a vystaviť písomné potvrdenie o súlade.

2. 	Výrobca musí vypracovať technickú dokumentáciu, ako je popísané v bode 3, a on alebo jeho splnomocnený zástupca ustanovený v rámci spoločenstva ju musí uschovať na území spoločenstva a mať ju k dispozícii pre príslušné národné úrady pre účely inšpekcie po dobu najmenej 10 rokov od vyrobenia posledného výrobku.

Pokiaľ nie je ustanovený ani výrobca, ani jeho splnomocnený zástupca v rámci spoločenstva, táto povinnosť prechádza na osobu, ktorá umiestnila toto elektrické zariadenie na trh spoločenstva.

3. 	Technická dokumentácia musí umožňovať vyhodnotenie súladu elektrického zariadenia s požiadavkami tejto smernice. Musí, v relevantnom rozsahu pre takéto vyhodnotenie, pokrývať projekt, výrobu a prevádzku tohto elektrického zariadenia a musí obsahovať:

•	všeobecný popis elektrického zariadenia,
•	koncepčný projekt a výrobné výkresy a výrobné plány súčiastok, montážnych podskupín, obvodov a pod.,
•	popisy a vysvetlivky potrebné pre pochopenie uvedených výkresov, plánov  a prevádzky elektrického zariadenia,
•	zoznam uplatnených noriem ako celku alebo čiastočne a popisy prijatých riešení za účelom dodržania bezpečnostného hľadiska tejto smernice tam, kde sa normy neaplikovali,
•	výsledky  uskutočnených projektových kalkulácií, skúšok a pod.,
•	správy o testoch.

4. 	Výrobca alebo jeho splnomocnený zástupca musia mať uloženú kópiu potvrdenia o súlade s technickou dokumentáciou.

5. 	Výrobca musí prijať všetky potrebné opatrenia na to, aby výrobný proces zabezpečoval súlad vyrábaných výrobkov s technickou dokumentáciou, ako je uvedená v bode 2, a s požiadavkami tejto smernice, ktoré sa na ne vzťahujú.“

N

1.	Vnútorná kontrola výroby je postup posudzovania zhody, pri ktorom výrobca alebo jeho splnomocnenec so sídlom v spoločenstve, ktorý plní povinnosti podľa bodov 2 a 3, zabezpečuje a vyhlasuje, že elektrické zariadenie spĺňa požiadavky tohto nariadenia, ktoré sa naň vzťahujú. Výrobca vypracuje písomné vyhlásenie o zhode a na každý výrobok umiestni označenie CE.
2.	Výrobca vypracúva dokumentáciu opísanú v bode 5. Výrobca alebo jeho splnomocnenec so sídlom v spoločenstve uchováva na účely dozoru dokumentáciu tak, aby bola k dispozícii orgánu dohľadu najmenej počas desiatich rokov od skončenia výroby posledného výrobku. Ak nie je výrobca elektrického zariadenia alebo jeho splnomocnenec so sídlom v spoločenstve v Slovenskej republike ani v Európskych spoločenstvách, uchováva dokumentáciu podľa bodu 3 osoba, ktorá uvádza elektrické zariadenie na trh.
3.	Dokumentácia musí umožňovať posúdenie zhody elektrického zariadenia s požiadavkami tohto nariadenia. Dokumentácia musí v rozsahu nevyhnutnom na posúdenie obsahovať údaje o konštrukcii, výrobe a funkcii elektrického zariadenia a obsahuje
a)	všeobecný opis elektrického zariadenia,
b)	koncepčný návrh a výrobné výkresy a schémy súčiastok, podzostáv, obvodov a podobne,
c)	opisy a komentáre potrebné pre zrozumiteľnosť výkresov, schém a funkcie elektrického zariadenia,
d)	zoznam dokumentov podľa § 2 ods. 2, ktoré sa celkom alebo čiastočne použili, a ak sa tieto dokumenty nepoužili, uvedú sa opisy riešení prijatých na splnenie základných požiadaviek,
e)	výsledky vykonaných konštrukčných výpočtov, uskutočnených skúšok a podobne,
f)	skúšobné protokoly.
4.	Výrobca alebo jeho splnomocnenec so sídlom v spoločenstve uchováva s dokumentáciou rovnopis vyhlásenia o zhode.
5.	Výrobca alebo jeho splnomocnenec so sídlom v spoločenstve uskutočňuje nevyhnutné opatrenia, aby výrobný postup zabezpečoval zhodu vyrábaných elektrických zariadení s dokumentáciou podľa bodu 2 a s požiadavkami tohto nariadenia, ktoré sa na ne vzťahujú.

Ú